السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله وبعد فاسأل الله سبحانه وتعالى ان يزيننا واياكم بزينة الايمان
ويتقبل منا ومنكم صالح الاعمال هذه هي الليلة الثانية وهذه الليلة استمعتم فيها للجزء الساني من كتاب الله سبحان الله! الذين اه اه لا يتعرضون بهزا الفرح وهذه السعادة لا ادري كيف يعيشون
الله سبحانه وتعالى آآ زكر ان من عزاب اهل النار ان الله لا يكلمه قال الله سبحانه وتعالى في سورة المؤمنون قال اخسئوا فيها ولا تكلموني انه كان فريق من عبادي يقولون
سبحان الله! لا يكلمهم الله الذين آآ يعني سول لهم الشيطان انهم يقدروا يعيشوا بدون ما يستمعوا لكلام الله عجلوا اه العقوبة اللي ربنا سبحانه وتعالى مقدرها لاهل النار كانهم استعجلوا العقوبة ديت. حرموا انفسهم من هزه اللزة
الواحد اه بيسمع اليوم الامام والائمة وفي مسجد سبحان الله في اخر الجزء التابوت فيه سكينة ازا كان التابوت فيه سكينة. امال الوحي اللي قال لك ان التابوت فيه سكينة؟ الوحي ده يبقى ايه
يا سبحان الله تشعر اه يعني كما قلت لكم سابقا واعتقد ان هذا تسمعوه كثيرا مني في ليالي رمضان آآ لو ان الخمسين الف سنة وقبلهم وقت القبر لو فيه ان الله سبحانه وتعالى يسمعك القرآن كما انت تسمعه في ليالي رمضان
لكان هذا عيش طيب ولكان هذا انتظار مبارك فعلا يعني لو انت قاعد في قبرك ومنتزر خمستاشر قرن عشرين قرن وانتزر يوم القيامة وبتسمع الوحي بس بتسمع بالنفسية اللي انت بتسمعها في الصلوات وفي ليالي رمضان
وبعدين تبعث الخمسين الف سنة يبقى مجرد بس بتسمع الوحي هكزا الواحد بيقول لكان هزا عيش طيب ويكون ده مسلي والحادي الذي سيحدو بنا ويخفف عنا اه هذه الاوقات. اه والله
وده مش كلام مبالغة آآ يعني فعلا الواحد بيسمع الوحي ويقول آآ سبحان من آآ صنع الصحابة وهيأ قلوبهم ان يسمعه من كلام رسول الله هزا الكلام اه والله مستحيل
ان القلوب اللي سمعت من النبي في سكون الليل هذا الوحي ويكون معاهم اللغة العربية وفاهمين بيسمعوا ايه وبيقرأوا ايه النفوس دي كون ان هي تنتها كده سابتة وسلسة دي نفوس جبارة
اه عائشة رضي الله عنها تقول اه في حادسة الافك لما انزل الله سبحانه وتعالى براءتها كانت بتقول معنى جميل جدا المعنى ده الواحد بيستحضره وهو بيسمع كلام الله سبحانه وتعالى. بتقول ايه
بتقول ولكني والله ما كنت اظن بتقول انا ما كنت اظن ان الله ينزل في شأني وحيا يتلى ولشأني في نفسي كان احقر من ان يتكلم الله في بامر بامر يتلى. بتقول انا
يتلى فيا انا كتاب يتلى انا في انا مين انا لان ان الله في عليائه يتكلم عني اليوم يمكن آآ في سورة البقرة دايما في كده وانت بتقرأ وتتدبر تيجي عند ايات
الطلاق وايات الحيض وايات الوالدات والربع والدات. تلاقي الناس ايه يعني يعدوه انا استحضرت اليوم كلام عائشة رضي الله عنها ياه من انا عشان ربنا يتكلم في شأني انا وفي اخص الخصائص
سبحان الله لما تعيشوا الايات ديت ان ربنا بيكلمك وبيكلمك وبيقول لك لا يؤاخذكم الله باللغو شيء ايمانكم. الحلفان اللي انت حذفته ده من شوية وقلت والله لتاكل وبتاع وانت ما تقصدش الحلفان اكتر ما تقصد
لا لا مش هناخد ايه بالكلام ده آآ طيب انا واحدة مطلقة هتعمل ايه والكلام ده يكلمك الله في شأنك تعملي ايه واللي عليك ولو هتطلق يا ابن الحلال الطلاق مرتان. فامساك بمعروف او تسريح باحسان
يا ابني بنات الناس مش لعبة. وانت سبحان الله! انتم الاتنين ولد وبنت بيسمعه ويتنقل ان القرآن رسائل من ربهم اليهم. بيكلمك انت بيكلمك انت الترابية اللي في الارض وهو في عليائه سبحانه وتعالى
فتحس ان ان القرآن بياخدك في حتة تانية خالص طيب لو اتطلقوا يعملوا ايه؟ يقول لك لو اتطلقوا يبقى ايه اللي يحصل؟ فان طلقها. فلا تحل له لا يا سلام
تيجي لدرجة الواردات. طيب هم خلفوا عيل هيعملوا ايه والوالدات يرضعن اولادهم. حولين كاملين لمن اراد ان يتم الرضاعة طيب مين اللي هيرزقهم يا رب تحس ان القرآن كأنه دخل جوة الاسرة وبيحكي كل التفاصيل. انت هتعمل كزا وانت هتعملي كزا
في كل شئونك عشان كده وتلاقي في بدايات الربع ده وفي بداية الايات ديت التهيئة ان الله سبحانه وتعالى يقول احب التوابين ده في حب الايات ديت مليانة حب الايات ديت فيها الحب
لأ وكمان وبشر المؤمنين. انت داخل على الحب وداخل على البشرى لازم تفرح يا جماعة لازم وانت بتقرأ كده فرحان يا جماعة يعني الواحد تخيل كده لو في يوم من الايام رئيس بلاد آآ رئيس البلد ولا آآ وزير ولا امير ولا ملك من
ملوك اه قال انا سمعت مقطع للشاب فلان وكان بيتكلم عن كزا مقطع جميل قوي والمقطع ده انا بس بنصحه يعمل واحد اتنين تلاتة اربعة الواحد حاسس ان هو هيكون في حتة تانية خالص
ان في حد بيكلمني انا من الناس العالية دي وبيسمعني انا اه تجد انت الوحي بقى آآ بيكلمك في كل تفاصيلك طيب اتجوزوا وخلاص ورزقوا الولد هيعملوا ايه وعاوزين يفطموا الولد لازم يبقى فيه تشاور. الولد ده له حقه
ما تضيعوش حقه طب لو حصل انفصال بينهم وبين بعض هم اي نعم اتجوزوا بس لسه ما حصدش ايه؟ البناء بس مش هيكملوا مع بعض وان طلقتموهن من قبل ان تمسوهن
كمان دي كمان هنتكلم فيها ولو في مهر المهر يروح لمين؟ ويعمل لي ايه؟ وان تعفو اقرب للتقوى بلاش خناقات. ولا تنسوا الفضل بينكم ده احنا لسه لسه ما فيش اسرة وما قعدناش عشر سنين مع بعض هي كل الموضوع اربع شهور. يقول لك الاربع شهور دول بينكم وبين بعض كان فيه فضل. في يوم من الايام هو دخل بهدية
وهي تفننت لك وعزمتك وآآ حاولت بقدر الامكان تدخل عليك السرور ما تنساش اللقطات ديت وانت مش تنسي اللقطات ديت ان الله بما تعملون بصير. قوموا صلوا طيب عشان توفقوا في القرارات ديت
حافظوا على الصلوات والصلاة الوسطى. وقوموا لله قانتين والله يا جماعة لازم لازم تفرح. مستحيل لازم تحس انك فعلا في جنة وان الشيطان بيتفنن ان يخرجك من الجنة ديت يعني فعلا ليلة القدر
كل ليالي رمضان هي ليلة القدر ليلة القدر بالمعنى ان القرآن ينزل في قبره. ينزل في قبره في قلبك فيصلح قبرك القرآن لو نزل نزل قلبك هيكون ده اليوم اللي فيه قدر لك
هيكون في في حتة تانية خالص احيانا فعلا هتحس انك آآ انت عامل زي القنديل اللي متعلق في المسجد الواحد احيانا بيحس كده وهو بيستمع للوحي في ليالي رمضان لو ان الامر بيده يعني لو الواحد يقدر يعمل الحركة ديت
بيقطع النور عن الحياة ويجبر الناس كلهم ان يصطفوا ليستمعوا كما قال النبي استووا استووا حتى اثني عليه على ربي وكما قال الصحابة حشودوا احشدوا فاني ساقرأ عليكم ثلث القرآن
فعلا ده محتاجين الناس كلها الناس كلها محتاجة ان هي تقبل على الفرح ده الفرح المسكن للاوجاع عند النوازل. المفرك عن للهموم عند النوائب شوفوا المتألم المفجوع اللي ممكن كسر يجي يقرأ يلاقي الايات وهي بتتكلم على الصبر وزكر سواب الصابرين
يروح في حتة تانية خالص عشان كده ابن عقيل اه لما اه توفي ولده وكان عمره سبعة وعشرين سنة وهو طبعا امام الدنيا يعني فزعل جدا يعني ففي قارئ كان بيقرأ آآ يسلي
آآ ابن عقيل لما ادفنه وولده فقال قالوا يا ايها العزيز ان له ابا شيخا كبيرا فخذ احدنا مكانه انا نراك من المحسنين. يعني هو اقرأ الاية دي اه يعني كانه
آآ يخفف الجراح على ابن عقيل. فهو ابن عقيل بكى لان الاية مرهقة جدا في الموضع ده فبكى الناس فابن عقيل قال ايه؟ يا هذا بيقول للقارئ ان كان هذا يهيج الحزن فهو نياحة. القرآن لم ينزل للنوح بل نزل لتسكين الاحزان. شف هو الناس اللي فاهمة
باقول له حبيب قلبي انا المفترض باستنطق القرآن لابحس عن المرهم اللي يسكن جراحي انت بتدخل آآ صيدلية الوحي ان ازا صح التعبير يعني تبحس عن الدواء الذي يسكن الجراح
فانت لازم تكون فرحان فرحان انك اه لان كل ليلة فيه فرح خاص لو فرحت بالقرآن وبقى هو هتلاقي ان القرآن هو مصدر سعادتك وكل المخاوف هتكون عبارة عن اوهام زائلة
لو فرحت بالقرآن اتمتسل اوامره وهتسمو بمعانيه احد الائمة في يوم من الايام قاعد في المجلس وبين تلاميزه وجه واحد من السفهاء اتكلم في الامام ده وشتمه واغلط فيها فالتلميز بيقولوا له يا فلان رد على هذا السفيه
فقال لا والله فاين القرآن اذا فاين القرآن اذا اه يقول لك يعني لأ اين القرآن ازا انت لو فرحت بالقرآن هتجد وقت لتلاوته مش هتلاقي وقت لأ بصوا يا جماعة وقتك
انت مش القرآن مش محتاج وقت لكن وقتك اللي محتاج للقرآن رمضان لما انزل فيه القرآن صار مكان تاني خالص. انزل فيه انزل فيه. يعني تحس ان رمضان ده عامل زي الاناء زي الكوباية ونزل فيه القرآن فبقى
وبحلو المزاق انت قلبك كده انت هيكون قلبك كده اما هتفرح التلاوة مش هتكون موسمية هتكون تلوت القرآن من اعمالك اليومية هيبقى زي الاكسجين. اكسجين الروح يا جماعة فيه حد ينفع ما لا يستنشق الاكسجين كل يوم
لو فرحت بالقرآن هتسعى لانك تحفزه ليه؟ ليه هتحفزه لانك آآ روحك يا جماعة مش هتقدر مش هتقدر ان هي الجمال اللي قاعدة بتسمعه ده مش في يوم من الايام يكون في صدرها
لازم الحاجات دي تبقى في قلبي هتبدأ تحفز وهتبدأ تتغلب على كل الصوارف وكل المشاق دي لو فرحت بالقرآن هتعتز بمضامين الوحي. هتفتخر بالاحكام بتاعته هتخليه منارة تهتدي بها. لو فرحت بالقرآن هيكون هو السفينة. سفينة النجاة
اللي هتعبر بها لساحل النجاة وهتعدي بقى كل اهوال وامواج الشبه هتعدي الفتن والشكوك لو فرحت بالقرآن هتصاحبه وهتتخلق به لو فرحت بالقرآن هتلاقي الاحزانك هتلاقي فيه اية افراحك هتلاقي لها اية
هتتصبر باية او هتصحى وتصحي قلبك باية وهتقودك ايات هتلاقي كل كل حاجة في حياتك مبهرة لو فرحت بالقرآن هيهزك من اعماقك وهيحرك مشاعرك هيداوي جراحك هيلمم الشعث اللي جواك
وهتعيش مع القصص وهتفرح بها وهتكون مبسوط جدا وربنا سبحانه وتعالى بيحكي لك قصص الانبياء وهتكون مقبل عليها بشغف اكتر بكتير من الشغف اللي بيقبل عليه ناس كتير في قصص الملوك
لو فرحت بالقرآن هترتحل للاخرة الى السعة المطلقة هترتحل للخلود هيسمو بك للاعلى القرآن ده يا جماعة سبحان الله انت بتصلي التراويح وبتستمع بتشعر كأن انك لأ انت مبتصليش في الارض
ما القرآن بياخدك وبيصلي بك كده ايه بعيد عن الارض بياخدك كده ايه في المجرات صلي فوق فتشهد تشهد السماوات تشهد الارض من فوق بتبص على الارض وانت فوق ليه
لان الكتاب ده لعلي كتاب عالي فبياخدك ويرتحل بك. فتبدأ تشوف الدنيا ياه! زي اللي بيركب الطيارة كده فبيلاقي ايه؟ ان القاهرة دي عبارة عن ايه؟ نقطة لمبة لو طلع بالليل كده اضاءة صغيرة هي دي بقى القاهرة هي دي القاهرة يا سيدي
هي دي بقى اللي بتقهر كل من سواها هي دي بتقهر من دخلها. شف بقت عاملة ازاي! صغننة خالص ازاي! وانت فوق قاعد تبص وبعيد عن الضوضاء وبعيد عن الضجيج
وبعيد عن كل حاجة. ليه القرآن خدك وسفرك فوق فقاعد تشوف الملائكة وهي تسبح وبتشوف الجبال وهي يا جبال اوبي وقاعد تشوف السماوات والارض وتشوف ان الله يمسك السماء ان تقع على الارض الا باذنه
بتشوف بقى الحقيقة من الحاجات الجميلة اللي هتساعدك كده هو ايمانك بالغيب اللي احنا اتكلمنا عنه. اللي الصورة دي من اول ما قالت لنا من اول البداية قالت لنا القرآن ده هدى. هدى لمين؟ للمتقين. ما لهم يا رب؟ مين المتقين دول
قال لك لأ المتقين دول عندهم حاجة خاصة عندهم ايمان بالغيب عندهم ايمان خاص نوع خاص من الايه من العبادات مش عند اي حد مش عند اي حد. شف يؤمنون بالغيب ويقيمون الصلاة وبما رزقناهم ينفقون
كل بعد الايمان بالغيب ده هيبقى صلاتك هتتزبط نفقتك هتتزبط معنتش هتبخل ليه خلاص الايمان زبط من الغيب طب ازاي الايمان بالغيب بيخلص المشهد ده كله؟ هقول لكم ان شاء الله في الايه؟ تلات اربع دقايق اللي باقيين دول
ان الايمان يا جماعة بالغيب زي ما قلت لحضراتكم عالم الشهادة مليان فوضى مليان لخبطة في حاجات كتير انت مش فاهمها في حاجات مش قادر تستوعبها عالم الغيب هيصحح لك الفوضى اللي موجودة في عالم الشهادة
ايمانك بالغيب هو ايمانك بصدق موعود او وعيد عشان كده اما تيجي تقول كفى بالله شهيدا كفى بالله هاديا عشان كده لما تيجي تقول حسبنا الله ونعم الوكيل يعني حسبنا قوله عن كل قول
حسبنا خبر عن كل خبر. حسبنا علمه عن كل علم حسبنا عن كل قدرة لما هتتعلق نفسك بهذا الامر هتكون في حتة تانية. شوفوا عمار رضي الله عنه عمار كان عليه عزاب شديد قوي
اعمار كان عليه عزاب شديد قوي في بداية مكة وفيه جبروت الجراح بتاعته لا تلتئم والالام لا تهدأ وفي قهر في الالفاز وقهر الارهاب اللفزي والمعنوي عليه وعلى والدته وعلى والده
ففي مشاعر صعبة وحاسس بمعاملة قمعية شديدة قوي رغم كل الزروف دي اللي اصابت القلب بالتصحر والعقل بالشلل مش عارف يفكر لكن في جرعة خدها. الجرعة دي رتبت الفوضى اللي كانت موجودة في الشهادة دي. هو شايف ايه؟ شايف ان في عزاب. شايف ان والدته بتطعن في مكان عفتها
شايف ان اه والده بيموت قدام عينه وشايف ان فيه تضييق ده عالم الشهادة اللي هو شايفها في حاجة هتيجي ترتب المشهد كله الحاجة ديت هتخلي مياه الامل تجري في قلبه
هيلاقي ان فيه اخضرار يبدأ ينبت او ينبت الجزع بتاع الصبر في قلبه ايه هو بقى؟ يمر عليه النبي صلى الله عليه وسلم ويدي له حتة تزبط المشهد ايه بقى اللي هيزبط الفوضى
يقول له صبرا ال ياسر فان موعدكم الجنة. الجملة دي يا جماعة جملة زاهرة قوي صح؟ قصيرة ما اتكلفتش سواني يعني خدت عشر سواني موعدكم الجنة. لكن الجملة دي كانت كفيلة انها تلغي كل نتائج الجبروت كما وكيفا في قلبه
فموضوع الغيب ده خلاص قبل هو صفقة الصبر المربحة عرف ان الموضوع ده مش هيتزبط الا انك تبقى عارف ان ده جزء من المشهد ده جزء من المسلسل. المسلسل لسة ما اكتملش. الفيلم لسة ما خلصش
انت شايف لقطة واحدة ايه هي اللقطة هي يا دوب وانا قلت لكم قبل كده في قصة يوسف وانت شايفه وهو بيترمي في الجب وبيبعد عن يعقوب عليه السلام فانت متألم جدا. بص انت ايه ده انت شايف السطر الاولاني في الايه في الاسكريبت بتاع الايه؟ القصة كلها. القصة لسه ما خلصتش
لكن لما بتشوف القصة كاملة بتحب يوسف وبتفتخر بيوسف وتقتدي بيوسف فانت في اوقات كتير جدا عالم الشهادة بالنسبة لك هو السطر الاولاني من قصتك مش هيتزبط السطر ده الا اما تعرف باقي القصة
باقي القصة بقى يؤمنون بالغيب ده اللي بيخلي شمس اليقين بتسطع على قلبك وده اللي بيخلي السكينة تبدأ سحابة السكينة تمطر فتبدأ بقى لاغصانك اغصان الرضا بتطلع في قلبك والبلابل اللي كانت مهاجرة تبدأ ترجع وتعود للحياة زينتها في قلبك. فتلاقي ان قلبك فعلا حدائق زات بهجة. ليه؟ لانك عرفت
انا عند الله موعد نحن بانتزاره خلاص فكلما زاد القهر زاد يقيننا بالغيب الذي وعد الله به فيه واحدة جت للنبي صلى الله عليه وسلم القصة المشهورة وبتشتكي عندها صرع
بتشتكي من المرض اللي قاعد يصيبها ويبهدلها فجاءت هي ما عندهاش حل تتصوره الا ان انه يزول المرض ده وتعود تاني تعيش حياتها زي ما كانت فعرضت حاجتها على النبي صلى الله عليه وسلم. تقول له يا رسول الله اني اصرع واتكشف. انا بيجي لي مرض. المرض ده زي الصرع كده حاجة كده كهربة الدماغ وبتاع فاسرع
ان يغمى علي وبعدين بتكشف جسمي بيزهر فهي جاية تشتكي للنبي صلى الله عليه وسلم كأن هي شايفة ما فيش حل الا ان ربنا يزيل عنها المرض ده. ده اللي هي شايفاه في الشهادة
فالنبي صلى الله عليه وسلم وهي رايحة تطلب منه الشفاء قال لها ايه؟ ان شئت صبرت ولك الجنة وان شئت دعوت الله لك ان يعافيك الحديس ده كلنا عارفينه بس انا عاوز اعلق على ملمح اتمنى ان يصل ليكم في عشان تفرحوا
ليؤمنون بالغيب لي هي الست دي دلوقتي باينة خيارين لا سالس لهم. صح؟ خيار الشفاء الان وتنتهي المعاناة وتخلص من الازمة وخيار تاني ايه هو؟ بقاء الابتلاء وبقاء المرض. لكن مع ايمان بالغيب ويقين بموعود حق
تاخد الجنة الاولاني المرض يتشال والشفاء يكون موجود بس ما فيش وعد بالجنة انت بقى ونصيبك الخيار التاني ان الازمة اداناها موجودة والبلاء يدنو موجود وتاخدي الجنة يا الله الست اختيارات الاختيار التاني بس قالت موضوع يعني انا اصبر خلاص انا هختار الصرع. المرض ده انه موجود. لكن موضوع التكشف ده مش مرض
ده ستر بقى فانا عاوز ايه ده يتستر لكن المرض اقبله فقالت اصبر يا رسول الله يا الله ايه اللي صبرها يا جماعة اللي منها بالغيب غير نزرتها وغير معانتها
تغير استعدادها النفسي فتكيفت من داخلها عشان كده يا جماعة استطاعت ان هي تجمع بين امكانية الحياة مع وجود المشكلة ودي مشاكل كتير جدا بتقابلنا في حياتنا كتير جدا مننا بيجي يعرض مشكلته وهو حاسس ان مستحيل ان المشكلة ينفع يبقى فيه حياة والمشكلة دي موجودة
لا يا جماعة الفوضى اللي انت جاي تحكي لي عنها فوضة الشهادة دي هتتزبط بحضور الغيب هي كانت ازمتها ان هي لا تتصور الحياة في وجود الصرع لكن تجاوزت الازمة دي في لحزة
لحظة ايه؟ لحظة يقين انتزار النهاية عشان كده احنا مش هنطلب من حضرتك او من حضرتك انك تتخلي عن رغبتك في كشف ما اصابك لكن اللي هنطلبه انك تتوقف عن ملاحزة المشكلة
وتبدأ بملاحزة الفرصة التقت الفرصة ثق في ان الذي ابتلاك لن يدعك مش هيتركك طالما انك فررت منه اليه ولست به من قدره الذي قدره عليك واستهديته ليرشدك. فانت قدامك خيارين
اما الجزع ويستمر البلاء او تقبل الابتلاء والتصرف برضا عن الله بما قسمه الله النبي صلى الله عليه وسلم بيوصي بعض اصحابه ربنا يتوب علي عديت برضو تلت ساعة. ده اسأل الله ان نتوب منه
فالنبي صلى الله عليه وسلم آآ بيوصي بعض الصحابة لما قالوا له يا رسول الله الا تستعملني كما استعملت فلانا انت يا رسول الله استعملت فلان واديته ايه؟ منصب. طب انا عاوز منصب. قال لهم ايه
انكم ستلقون بعدي اثرة فاصبروا حتى تلقوني على الحوض انتم واخدين بالكم يا جماعة ايه هي ايه هي الاجابة النبي ادى له اجابة فيها وعد لا يتقبله الا من يؤمن بالغيب
كده اوعى تكون عندك انشراح لوعد المخلوق اللي الزي لا يملك من المستقبل شيء وتنسى وعد الخالق سبحانه وتعالى يؤمنون بالغيب يؤمنون بالوعد فينتزرونه. يؤمنون بالوعيد فيحذرونه. يؤمنون بالاخرة فيسعى للفوز فيها
يؤمنون بربهم فيقولون انا لله وانا اليه راجعون وبالمناسبة يا جماعة احنا عمرنا ما هنعرف نفهم الاستعانة الا لو فهمنا الايمان بالغيب يعني مش هتعرف تقول اياك نستعين الا اما تفهم الغيب. الفارق بين اهل الضلال
واهل الايمان هو الايمان بالغيب بعض الناس آآ يدري آآ يعني مش واخد باله ان الايمان يا جماعة الايمان بالحس. هو ده تكليف عقلي يعني انا لو ماسك قلم دلوقتي بقول لك ده ايه؟ قلم. انت مؤمن ان ده قلم؟ اه انت مصدق ان ده قلم او ايمان بالحس. الايمان بالحس ده ما فيهوش تكليف عقلي
وما فيهوش اختبار. الاختبار الحقيقي هو الايمان بالغيب. انك تؤمن بالملائكة وبتقدير الله وان الله ان وان المشهد اللي انت شايفه مش ده النهاية العمق ده ضروري انك تستوعبه كل الناس يؤمنون بالشهادة
العمق مين اللي يؤمن بالغيب مين اللي هيؤمن بالغيب هو ده الفرق بين واحد وواحد عشان كده في بعض الناس ابتليت بالمادية كل قواعدهم مبنية على المادية. فعنده ان عنده ان الايمان لابد ان يكون محسوسي فقط. عشان كده من لا يؤمن بالامور الغيبية
حتى اما بيلاقي الايات اللي فيها غيبيات بيحاول يعني يأولها. وارسل عليهم طيرا ابابيل ترميهم بحجارة من سجن. فبدل انه يعتقد بالغيب ده المتمسل في قدرة ربنا التي قادرة على انها تبعث
الطير بهذا الامر يقول لك لا ده ديت فسروا لنا الطيور ان دي جراسيم والجراسيم ديت كانت بيدور على حاجة عشان الغرب يقبلها ودي من اسار تأليه المادة وعدم الايمان بالغيب. الناس جعلت مخالفة الحس يساوي مخالفة العقل. وده فخ
عشان كده هو ما بيستوعبش ان سيدنا يونس يدنه في الحوت مدة. يقول لك ده مش معقول فيحاول بقدر الامكان يوهمك باي تفسيرات تانية لان ما خالف الحس يساوي عندهم مخالفة العقل
وده غلط هي ليست مخالفة للعقل هي مخالفة للحس والعادة اه لكن العقل بيحكم ان ربنا على كل شيء قدير وان في حاجات كتيرة قوي على خارج للعادة والحس واخدين بالكم؟ عشان كده هتلاقي بعض المفسرين يقول لك عصا موسى دي كان فيها بيضة حية والبيضة دي لما القى العصا فاهي طلعت الحية. ليه؟ عشان الغرب لا يؤمن
بالغيب. فاما يجي يعرض الوحي يعرضه بطريقة تتناسب مع الغرب يا جماعة هو ده الاشكال. يا جماعة اول فخ وقع فيه المشركون هو كان الفخ ده فاذا كنا عظاما ورفاتا. اذا كنا عظاما ورفاتا. ائنا لمبعوثون خلقا جديدا
مستحيل مستحيل هم بعولهم قالوا مستحيل دي عقلية ابي جهد كان عقلية ابو بكر قال ان كان قال فقد صدق ان كان قال فقد صدق وعشان كده ناس كتير يقول لك ايه اما تيجي تتكلم يقول لك يا عم الشيخ الله يكرمك الكلام ده مش واقعي. يعني ايه مش واقعي؟ هم خلوا عالم الشهادة هو الواقع
فما تكلمهمش على الجنة ولا النار. يقول لك اما تيجي تكلم في درس عن الجنة والنار يقول لك يا شيخ كلمنا في الواقع الله يكرمك كأن ان النار والجنة مش واقع
الواقع عنده ليس عكس الحس او الشهادة الواقعة هو عكس الخرافة لكن عالم الغيب والشهادة كله اسمه واقع يا جماعة. الواقع هو ما سيقع ان عذاب ربك لواقع ما له من دافع. اذا وقعت الواقعة
فنرجع بقى عشان نفرح تاني ان يا جماعة من صفات المهتدين الاساسية يؤمنون بالغيب فافرحوا وافرحوا افرحوا بهذا الوحي وافرحوا بالايمان بالغيب لان الايمان بالغيب زي ما قلت لكم هو الذي
سيرتب فوضى عالم الشهادة. فاسأل الله سبحانه وتعالى ان يفرحنا ويجعلنا واياكم من المؤمنين بالغيب المتمسكين بالوحي اسأل الله لي ولكم حسن الصحبة ويجعلني واياكم من اهل الله وخاصته. وجزاكم الله خيرا